Vestre Landsret stadfæstede onsdag byrettens dom og fandt to fængselsbetjente skyldige i vold mod en mand, der var varetægtsfængslet i Aalborg Arrest i juli sidste år. Det skriver NORDJYSKE. De to betjente, der er 38 og 39 år, overfaldt d. 31. juli 2011 den indsatte og slog og sparkede ham flere gange i ansigtet og på kroppen, mens manden var lagt i håndjern. Dommeren lagde især vægt på, at to af mændenes kolleger vidnede og fortalte om volden. De to fængselsbetjente er desuden blevet fyret.

Opsummering:
To fængselsbetjente skal fire måneder i fængsel efter vold mod en indsat i Aalborg Arrest.